**05.10.2018 ж**. **Елбасы Жолдауын талқылау бойынша №24 Жалғызқұдық орта мектебінің педагогикалық ұжымының отырысы бойынша**

**№1 ХАТТАМАСЫ**

**06.10.2018ж.**

**Мектеп директоры Смаилов Р.Ж. сөйледі:**

Мемлекет басшысы Н.Ә.Назарбаевтың Қазақстан халқына Жолдауында Қазақстандықтардың әл-ауқатының өсуі туралы, саяси реформалары туралы айта кетті. Шынымен де, қазақстандықтардың әл-ауқаты, ең алдымен, табыстарының тұрақты өсімі мен тұрмыс сапасына байланысты.  
**Мектеп директорының оқу-тәрбие ісі жөніндегі орынбасары Аманбаева Р.К. сөйледі:** Адам еңбекқор болып, өз кәсібін жақсы меңгергенде және лайықты жалақы алуға немесе жеке кәсіп ашып, оны дамытуға мүмкіндік болған кезде табыс артады. Елбасымыздың осы сөзімен мен толық келісемін.  
  
**Қазақ тілі және әдебиеті пәнінің мұғалімі Жақұтова Б.Е. сөйледі:** Елбасы мектепке дейінгі білім беру сапасын түбегейлі жақсарту керектігін айта кетті.  
Кішкентай кезден бастап баланың ойлау негіздері, ақыл-ой мен шығармашылық қабілеттер, жаңа дағдылар қалыптасатыны барлығымызға мәлім. Сондықтан осы саяси бағдарға мемлекеттің көп көңіл аудару керектігін мен қолдаймын.

**Орыс тілі және әдебиетінің мұғалімі Жетушакова А.Х. сөйледі:** Жолдауда орта білім беру жүйесінде негізгі тәсілдер белгіленген және Назарбаев зияткерлік мектептерінің оқыту жүйесі мен әдістемесі мемлекеттік мектептер үшін бірыңғай стандарт болуға тиіс екендігі айтылды. Білім сапасын бағалау жүйесі халықаралық стандарттарға негізделуге тиіс екендігін заман талап етіп тұр. Біз болашақ мамандарды осы халықаралық стандарттарға сай дайындауымыз қажет.

**Мектеп ұжымының кәсіподақ ұйымының төрағасы Жапабекова Г.Ә. сөйледі:** Осы Жолдаубарлығымызға жаңа дем бергендей болды, әсіресе «Педагог мәртебесі туралы» Заң жобасының жақын арада әзірленуі біз үшін-қуанышты жаңалық.

**Мектеп директоры: Смаилов Р.Ж.**

**Хатшы: Исина Н.С.**